recursal/SuperWikiNEXT-32B huggingface dataset:
See artikkel See artikkel räägib aastast 1945 kestnud konfliktist.  Aastatel 1950–1953 toimunud sõja kohta vaata artiklit Korea sõda.  

---

**Korea konflikt** on käimasolev konflikt Põhja-Korea (Korea Rahvademokraatlik Vabariik) ja Lõuna-Korea (Korea Vabariik) vahel. Mõlemad riigid peavad ennast Korea ainsaks legitiimseks valitsuseks. Külma sõja ajal toetasid Põhja-Koread Nõukogude Liit, Hiina ja nende liitlased. Lõuna-Koread toetasid Ameerika Ühendriigid ja selle liitlased.

Korea lõhenes USA ja NSVL-i eestvedamisel aastal 1945. Mõlemad suurjõud panid enda poolel püsti oma vaadetele vastava valitsuse. Kahe Korea pinged kulmineerusid aastatel 1950–1953 toimunud Korea sõjaks. Sõja lõppedes olid mõlemad riigid palju kannatada saanud, kuid poolsaar oli endiselt kaheks jaotatud. Põhja- ja Lõuna-Korea lõpetasid küll täiemahulise sõjategevuse, kuid aeg-ajalt toimusid piirialadel siiski kokkupõrked. Konflikt on kestma jäänud ka pärast külma sõja lõppu.

Ameerika Ühendriikidel on Vastastikuse kaitse lepingu alusel Lõuna-Koreas enda väeosad. Aastal 1997 nimetas USA president Bill Clinton Korea konflikti "külma sõja viimaseks lõheks". Aastal 2002 kirjaldas president George W. Bush Korea RDV-d osana "kurjuse teljest". Aina süvenevamasse isolatsiooni jäänud Põhja-Korea on välja arendanud raketi- ja tuumavõimekuse.

Pärast 2017. aastal toimunud pingete suurenemist kohtusid Põhja-Korea, Lõuna-Korea ja Ameerika Ühendriikide juhid aastal 2018 korduvalt ning tuumarelvadest loobumine ja desarmeerimine tundusid realistlikud eesmärgid. Protsess kulmineerus Panmunjomi deklaratsiooniga, kus Põhja- ja Lõuna-Korea leppisid kokku poolsaare tuumadesarmeerimise ja omavaheliste suhete parandamise osas. Lisaks lubati liikuda konflikti lõpetamise ja Korea rahumeelse taasühendamise osas.

Vaata ka
--------

* Põhja-Korea ajalugu
* Lõuna-Korea ajalugu
* Korea taasühendamine
* Lõuna-Korea ja Põhja-Korea suhted
* Ameerika Ühendriikide ja Põhja-Korea suhted
* Lõuna- ja Põhja-Korea piiriintsidentide loend
* 2018.–2019. aasta Korea rahuprotsess

Viited
------

1. ↑  Hyung Gu Lynn (2007). *Bipolar Orders: The Two Koreas since 1989*. Zed Books. Lk 3.
2. ↑  Cumings, Bruce (2005). *Korea's Place in the Sun: A Modern History*. New York: W. W. Norton & Company. Lk 504. ISBN 0-393-32702-7.
3. ↑  Bluth, Christoph (2008). *Korea*. Cambridge: Polity Press. Lk 112. ISBN 978-07456-3357-2.

Välislingid
-----------

* Examining North Korea's Missiles Displayed During the 2017 Day of the Sun Parade
* Excerpts From Chinese Historian Shen Zhihua's Speech on North Korea
**Gabrielle Dee Giffords** (sündinud 8. juunil 1970) on Ameerika Ühendriikide poliitik ja relvakontrolli aktivist. 

Ta kuulub Demokraatlikku Parteisse ja oli Ameerika Ühendriikide Esindajatekoja liige aastatel 2007 kuni astus 2012. aastal tervislikel põhjustel tagasi. Ta on kolmas naine, kes on Arizona osariigist Kongressi valitud. Kongressis keskendus ta peamiselt tervishoiureformile ja illegaalsele immigratsioonile.

Giffords on pärit Arizona osariigist Tucsonist ja on lõpetanud Scrippsi Kolledži ja Cornelli Ülikooli. Enne Kongressi valituks osutumist, oli ta aastatel 2001 kuni 2003 Arizona osariigi Esindajatekoja liige ning kuulus aastatel 2003 kuni 2005 Arizona osariigi Senatisse.

8. jaanuaril 2011, mõni nädal pärast tema kolmanda ametiaja algust, oli Giffords Tucsonis valijatega kohtumas ning sai temale tehtud atentaadis raskelt vigastada kui relvastatud mees tulistas teda lähedalt pähe. Mees tulistas veel 24 inimest, kellest kuus hukkus ja 18 sai vigastada. Tulistaja peeti kinni ning kohus mõistis talle hiljem eluaegse vangistuse. Giffords sai tulistamise tagajärjel ajutrauma, kuid taastusravi tulemusel õnnestus tal osaliselt taastada võime kõndida, rääkida, lugeda ja kirjutada.

1. augustil 2011 naasis ta tööle, osaledes Esindajatekoja hääletusel. Giffords teatas jaanuaris 2012 oma tagasiastumisest, et keskenduda taastusravile, kuid lubas tulevikus poliitikasse naasta.

Giffordsi abikaasa on endine NASA astronaut Mark Kelly.

Viited
------

1. ↑  "Gabrielle Giffords Fast Facts". *CNN*. Vaadatud 20. juuli 2019.
2. ↑  "Giffords resigns House seat to focus on recovery from gunshot wound to head". *Toledo Blade*. Vaadatud 20. juuli 2019.
3. ↑  "Retired astronaut Mark Kelly, husband of Gabby Giffords, to run for Senate". *The Guardian*. Vaadatud 20. juuli 2019.
Robert Telus (2016)
**Robert Telus** (sündinud 18. aprillil 1969 Opocznos) on Poola insener, põllumees ja poliitik, ta on erakonna Õigus ja Õiglus liige. Ta on 6. aprillist 2023 Poola põllumajanduse ja maaelu arengu minister (Mateusz Morawiecki teises valitsuses).

Ta on lõpetanud Tadeusz Kościuszko nimelise Krakowi Tehnikaülikooli sanitaar- ja veetehnika teaduskonna.

Ta liitus Õiguse ja Õigluse erakonnaga, kus temast sai ringkonna presiidiumi liige ja ringkonnavõimude esimees. 2007. aasta Poola parlamendivalimistel sai ta (Piotrkówi rajoonis) 8748 häält ja ta sai Seimi liikmeks. Seimis olles kuulus ta põllumajanduse ja maaelu arengu komisjonis ning riiklikus kontrollikomisjonis.

2011. aasta Poola parlamendivalimistel sai ta 11 305 häält. Ta kandideeris ka 2014. aasta Euroopa Parlamendi valimistel, kuid edutult.

2015. aasta Poola parlamendivalimistel sai ta 18 670 häält, 2019. aasta Poola parlamendivalimistel sai ta 27 254 häält; mõlemal korral valiti ta tagasi seimi.

6. aprillil 2023 määras president Andrzej Duda ta Poola põllumajanduse ja maaelu arengu ministriks.
**N'Djamena** (prantsuse (ka *Ndjamena*, *N'Djaména*, *Ndjaména*); araabia نجامينا (Njāmīnā)) on Tšaadi pealinn.

Linn asub Tšaadi ja Kameruni piiri lähedal Chari jõe ääres. 

Linna elanike arv on 721 000 (2005. aasta hinnang).

Ajalugu
-------

Linna asutasid prantslased 1900. aastal. Aastal 1960 ta sai iseseisva Tšaadi pealinnaks. 

Aastani 1973 kandis linn nime **Fort Lamy** (ka *Fort-Lamy*). 

1970ndatel sai linn kannatada kodusõjas.

13. aprillil 2006 tungisid relvastatud opositsioonijõud (Ühinenud Rinne Demokraatliku Muutuse Eest) N'Djamena eeslinnadesse, kuid valitsusarmee suutis nad tagasi lüüa. Vähemalt 350 inimest sai lahingus surma.

Linnas asub Tšaadi Rahvusmuuseum, 1972 asutatud Tšaadi Ülikool ja rahvusvaheline lennuväli. 

Üle poole elanikest on kirjaoskamatud.

Tšaadi piirkonnad

Barh el Ghazel **·**  Batha **·**  Borkou **·**  Chari-Baguirmi **·**  Guéra **·**  Hadjer-Lamis **·**  Ida-Ennedi **·**  Ida-Logone **·**  Ida-Mayo-Kebbi  **·**  Kanem **·**  Kesk-Chari **·**  Lac **·**  Lääne-Ennedi **·**  Lääne-Logone **·**  Lääne-Mayo-Kebbi **·**  Mandoul **·**  N'Djamena **·**  Ouaddaï **·**  Salamat **·**  Sila **·**  Tandjilé **·**  Tibesti **·**  Wadi Fira
Gagauusia haldusjaotuse kaart
**Gagauusia** on gagauuside rahvuslik autonoomia Moldova lõunaosas.
Moldova parlament andis gagauusidele autonoomia 1994. aasta detsembris. Enne seda olid gagauusid 1990. aastal välja kuulutanud Gagauusi Vabariigi.

2014. aasta rahvaloenduse andmetel moodustasid gagauusid Gagauusia elanikest 83,8%.

Viited
------

1. ↑  2014 Moldovan census
2. ↑  Основные результаты Переписи населения и жилищ 2014 Национальное бюро статистики Республики Молдова

Välislingid
-----------

* Gagauusia koduleht

Moldova haldusjaotus

Anenii Noi |
Basarabeasca |
Bălți |
Bender |
Briceni |
Cahul |
Cantemir |
Călărași |
Căușeni |
Chișinău |
Cimișlia |
Criuleni |
Dondușeni |
Drochia |
Dubăsari |
Edineț |
Fălești |
Florești |
Gagauusia |
Glodeni |
Hîncești |
Ialoveni |
Leova |
Nisporeni |
Ocnița |
Orhei |
Rezina |
Rîșcani |
Sîngerei |
Soroca |
Stînga Nistrului |
Strășeni |
Șoldănești |
Ștefan Vodă |
Taraclia |
Telenești |
Ungheni
**Gagauusi Vabariik** (gagauusi keeles *Gagauz Respublikası*, rumeenia keeles *Republica Găgăuzia*, vene keeles *Республика Гагаузия*) oli pärast Nõukogude Liidu lagunemist Moldaavia NSV-st eraldunud tunnustamata riik. Aastatel 1990 kuni 1994 oli riik *de facto* iseseisev ja ühines seejärel rahumeelselt Moldova Vabariigiga.

Loomine
-------

1989. aasta 12. novembril toimus gagauusi rahva esindajate erikongress, mille käigus kuulutati välja Gagauusi Autonoomne Nõukogude Sotsialistlik Vabariik. Ent järgmisel päeval peatas Moldaavia NSV Ülemnõukogu Presiidium erikongressi otsuste kehtivuse, nimetades neid põhiseadusevastasteks.

1990. aasta 19. augustil kuulutas Moldaavia NSV stepi lõunaosa rahvasaadikute kongress välja sõltumatuse Moldaavia NSV-st ja Gagauusi Vabariigi loomise. Kaks päeva hiljem pidas Moldaavia NSV Ülemnõukogu Presiidium erakorralise koosoleku ja otsustas kuulutada vastloodud vabariigi ebaseaduslikuks ning kongressi põhiseadusevastaseks. Gagauusiasse saadeti teisitimõtlejaid maha suruma salk Moldaavia vabatahtlikke ja politseiüksusi. Nõukogude armee sõdurite saabumine hoidis ära verevalamise.

Riigi lõpp
----------

1994. aasta detsembris jõudsid Gagauusi Vabariigi ja Moldova esindajad peamistes küsimustes kokkuleppele ning osapooled allkirjastasid lepingu autonoomsete õigustega Gagauusia rahumeelseks ühendamiseks Moldovaga. Ühendamine viidi läbi 1994. aasta detsembrist 1995. aasta juunini, mil Gagauusi Vabariik juriidiliselt likvideeriti ja piirkonnast sai Gagauusia autonoomne territoriaalüksus.

Vaata ka
--------

* Gagauusia
* Transnistria sõda

Viited
------

1. ↑  Фёдор Ангели. ГАГАУЗСКАЯ АВТОНОМИЯ. ЛЮДИ И ФАКТЫ (1989-2005).
2. ↑  ГАГАУЗИЯ, ОБЩИЕ СВЕДЕНИЯ - Справка - БД "Лабиринт". Vaadatud 01.10.2018.
3. ↑  ГАГАУЗЫ ОБЪЯВИЛИ О СОЗДАНИИ СВОЕЙ РЕСПУБЛИКИ И ВЫХОДЕ ИЗ МОЛДОВЫ. Vaadatud 01.10.2018.

*Selles artiklis on kasutatud ingliskeelset artiklit en:Gagauz Republic seisuga 28.04.2019*.
**Delirium Brothers** on Eesti punkansambel.

Ajalugu
-------

Ansambli tuumiku moodustavad kaks lauljat ja laulukirjutajat, kes kasutavad pseudonüüme Rott ja Jõehobu. Instrumentalistidest on kaasa löönud tavaliselt J.M.K.E. liige Villu Tamme, tollane Kurjami ja hilisem J.M.K.E. liige Reimo Va ning hilisem ansamblite Itk ja Nitrous liige Arx. Ansambli algusaeg on suhteliselt määramatu, esimesed kontserdid täiskoosseisulise bändina anti 1997. aastal, ent Rott ja Jõehobu kasutasid endid akustiliste kitarridega saatva duona Delirium Brothersi nime juba varem.

Delirium Brothersi tuntuim lugu on Allan Vainola ja Andres Aule kirjutatud "Maailm lõpeb maikuus", mis salvestati 1997. aastal Mätta Fondi kogumikkasseti "25 kuldset lööklaulu" jaoks koos omaloomingulise looga "Rootsi vangla". Instrumentaalpartiid mängisid sisse Villu Tamme ja Alar Tomson.

Ansambel Vennaskond salvestas oma variandi loost "Maailm lõpeb maikuus" 2001. aastal ilmunud albumi "News From Nowhere" jaoks.

Delirium Brothers pole kunagi ametlikult laiali läinud ning on loonud järjepidevalt uusi laule, ent kontsert- ja salvestustegevus on erinevatel põhjustel alates 2000. aastate algusest soiku jäänud.

Liikmed
-------

Põhiliikmed:

* Rott – vokaal
* Jõehobu (Renks) – vokaal

Kontsertidel ja salvestustel osalenud liikmed:

* Villu Tamme – kitarr, bass
* Reimo Va – bass
* Arx – trummid
* Mõmmi (Andres Aru) – trummid
* Alar Tomson – kitarr, trummid
* Striit (Sven Tarto) – vokaal, kitarr

Diskograafia
------------

Kogumikel ilmunud lood:

* "Maailm lõpeb maikuus" ja "Rootsi vangla" kogumikul "25 kuldset lööklaulu, 1. osa" (Mätta Fond, 1997, MC)
* "Alkohooliku argipäev" kogumikul "25 kuldset lööklaulu, 2. osa" (Mätta Fond, 1998, MC)
* "Suicide" kogumikul "Punk on surn'd IV" (Fucking Cunt Records, 1999, MC)
* "Narkomaania" kogumikul "25 kuldset lööklaulu, 3. osa" (Mätta Fond, 2000, MC)
* "Suicide" kogumikul "Where The Wildest Things Are" (Depraved & Devilish, 2000, MC)
* "Maailm lõpeb maikuus" Allan Vainola kogumikalbumil "Greatest Hits" (Mumm Records, 2016, LP)
*

Viited
------

1. ↑
2. ↑  ""25 kuldset lööklaulu, 1. osa" Discogsis".
3. ↑  ""25 kuldset lööklaulu, 2. osa" Discogsis".
4. ↑  ""Punk on surn'd IV" Discogsis".
5. ↑  ""25 kuldset lööklaulu, 3. osa" Discogsis".
6. ↑  ""Where the Wildest Things Are" Discogsis".
7. ↑  "Allan Vainola "Greatest Hits" Discogsis".
Isane N-konnektor
Emane N-konnektor
Sarnased N-konnektorid - 50 Ω (alumised) ja 75 Ω (ülemised)
**N-konnektor** (**N-tüüpi konnektor**) kuulub RF-konnektorite sarja, mis on mõeldud koaksiaalkaablite ühendamiseks. See on üks esimesi konnektoreid, mis loodi mikrolainete edastamiseks. N-konnektori leiutas 1940 Paul Neill ettevõttest Bell Labs. Tema järgi on konnektor ka nimetatud.[*viide?*]

Algselt oli see konnektor loodud USA armeele militaarseteks ühendusteks 50 Ω ja 75 Ω kaablitele, mis kannataksid kuni 1 GHz sagedust. Tänapäevased N-konnektorid võimaldavad edastada kuni 11 GHz sagedust. Julius Botka Hewlett-Packardist on leiutanud N-konnektori, mis võimaldab edastada kuni 18 GHz sagedust.[*viide?*]

50 Ω konnektorid on kasutusel mobiilsetes traadita seadmetes. 75 Ω konnektoreid kasutatakse kaabeltelevisioonis.[*viide?*]

Neid kaht konnektorit ei tohi omavahel ühendada, sest see võib konnektorid rikkuda, kuna neil on erinev nõela keskmine läbimõõt. Kuna paljud N-konnektorid ei ole märgistatud, siis on neid lihtne segamini ajada.[*viide?*]

Vaata ka
--------

* HN-konnektor
* LC-konnektor
* 7-16 DIN-konnektor

Viited
------

1. ↑  Golio, Mike (2008). *The RF and Microwave Handbook, Second Edition*. CRC. Lk-d 8–7. ISBN 978-0849372179.

Välislingid
-----------

* Amphenol Type N Connector Series
* Microwave 101 connectors
* Coaxial Connectors

| * v
* r
Pistikühendused (pistik/pesa) |
| --- |
| Kõrgsagedus | 
BNC-pistikühendus • F-konnektor • N-konnektor • SMA-konnektor • QMA-konnektor • RF-konnektor • TNC-konnektor |
| Audio | 
Pulkpistik (TRS) • RCA-pistikühendus • S/PDIF • Speakon-konnektor • XLR-konnektor |
| Video | 
DisplayPort • DVI • HDMI • VGA • RCA-pistikühendus |
| Toide | 
DC-konnektor • Vooluvõrgu-pistikupesa |
| Muud | 
Bajonettühendus • Moodulpistikühendus • Pistik (elekter) • Pistikupesa • RJ-pistikühendus • USB • USB-C • VGA |
**Delioni lahing** toimus 424. aastal eKr Boiootias Kesk-Kreekas. See lahing, kus boiootlased saavutasid võidu ateenlaste üle, oli osa Peloponnesose sõjast.

Delioni lahing on sõjaajaloos tähtsal kohal sellepärast, et seal kasutas teebalane Pagondas esimesena viltust lahingukorda. 

Ka esimene dokumenteeritud olukord, kus oma sõdurid tapavad oma sõdureid, pärineb Delioni lahingust. See juhtus ateenlastega, kui nad olid boiootlaste parema tiiva ümber piiranud.  Et ateenlased selles kohas taganema sundida, saatis Pagondas sinna reservratsaväe, mis oli samuti täiesti uus nähtus sõjapidamises. See manööver otsustaski lõpuks lahingu saatuse, sest ateenlased olid taganema löödud ka boiootlaste vasakul küljel, kus viimastel oli normaalse 8 rivi asemel 25 rivi sõdureid. Kokku oli muidu mõlemal poolel umbes sama palju sõdureid – 7000 hopliiti, 1000 ratsanikku, 500 linguheitjat, 10 000 kergerelvastuses sõdurit. Ainult viimaseid oli ateena poolel vähem.

Delioni lahingus osales ka kuulus filosoof Sokrates.

Viited
------

1. ↑  Geoffrey Regan, Back Fire, Robson Books Ltd. London, 1995
Dellen
**Dellen** (rootsi *Dellen* või *Dellensjöarna*) on kahest suurest järvest koosnev järvistu Rootsis Hälsinglandis. Järvistu moodustavad Norrdellen ja Sördellen, mida ühendab lühike kanal. 

Suurim Dellenisse voolav jõgi on Norrdellenisse suubuv Svågan, välja voolab Sördellenist algav Delångersån. 

XIX sajandil koostas insener Per Adolf Tamm projekti järvistu vete kasutamiseks palgiparvetuses. Tema projekti järgides tõsteti kaks aastat pärast tema surma, aastal 1858, järvistu veetaset poole meetri võrra ja rajati Norrdellenist algav Tammi kanal.

Järvistu on üldjoontes ümara põhiplaaniga ja on moodustunud 90–110 miljonit aastat tagasi (Kriidis) maale langenud meteoriidi 19-kilomeetrise diameetriga kraatrisse.

Järvistu järgi on nimetuse saanud kivim delleniit.

Viited
------

1. ↑  Båttrafiken på Dellarna, Albin Gunsth och Norrbo hembygdsförening (Härnösand 1992) ISBN 91-630-1198-0
2. ↑  Earth Impact Database Dellen.
3. ↑  Le Maître, R.W. (2002). Igneous rocks: a classification and glossary of terms : recommendations of the International Union of Geological Sciences, Subcommission on the Systematics of Igneous Rocks (2 udg.). Cambridge University Press. Lk. 72. ISBN 978-0-521-66215-4.
**Benedict Timothy Carlton Cumberbatch** (sündinud 19. juulil 1976) on inglise filmi- ja teatrinäitleja.

Tema tuntumad rollid on osatäitmised filmides "Amazing Grace" (2006), "Lepitus" ("Atonement", 2007), "Plekksepp, rätsep, sõdur, nuhk" ("Tinker Tailor Soldier Spy", 2011), Star Trek Into Darkness (2013), "The Imitation Game" (2014), "Doctor Strange" (2016) ja "Avengers: Infinity War" (2018) ning seriaalides "Hawking" (2004), "Last Enemy" (2008), "Small Island" (2009) ja "Sherlock" (2010). 

Filmis "Kolmas täht" (2010) mängis ta Jamesi.

Filmides "Kääbik: Ootamatu teekond" (2012) ja "Kääbik: Sinna ja tagasi" (2013) luges Benedict Cumberbatch draakon Smaugi teksti.

2015. aasta alguses abiellus Benedict Cumberbatch Sophie Hunteriga. Neil on kolm last. Nad elavad Londoni põhjaosas.

Inglise keeles kutsutakse Cumberbatchi austajannasid *cumberbitch*'ideks.

Viited
------

1. ↑  Karin Koppel. Esimene "Kääbiku" film jõuab ekraanile tuleval aastal. ERR, 31. mai 2011
2. ↑  Mike Fleming. "Benedict Cumberbatch To Voice Smaug in 'The Hobbit'". Deadline New York, 16. juuni 2011
3. ↑  Odling, George (29. mai 2023). "Chef launches attack at Benedict Cumberbatch's £3.5m home". *Mail Online*. Vaadatud 31. mail 2023.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Benedict Cumberbatch** |

* Benedict Cumberbatch andmekogus IMDb (inglise)
* Benedict Cumberbatch andmekogus Filmiveeb
* Benedict Cumberbatchi koduleht
* Benedict Cumberbatch collected news and commentary. The Guardian
* Benedict Cumberbatch: jätkan "Sherlockis" seni, kuni tunnen, et tegelaskuju areneb, ERR, 6. veebruar 2014
|  |  |
| --- | --- |
|  |  *See artikkel on puhkpilliorkestrist; talupoegade kohta vaata artiklit Pops.* |

---

Popsid Tartu laulupeo rongkäigus 2014. aastal.
**Popsid** on Tartu Ülikooli akadeemiline puhkpilliorkester.

Puhkpilliorkester Popsid asutati 1974. aastal Eesti Põllumajanduse Akadeemia orkestrina, hiljem läks see Tartu Ülikooli alluvusse. Orkestri asutaja ja peadirigent aastatel 1974-2013 oli Enno Tubli. 2013. aasta sügisest on peadirigent Kätlin Virgo, abidirigent Sirje Vasmann-Perend.

Popsid on end iseloomustanud kui lustlikku kollektiivi, mille liikmed on väga erinevatelt elualadelt ja mitmekülgselt intelligentsed inimesed. Popsid on tuntud kui heatasemeline, huvitava repertuaariga, omanäoline kontsert- ja tantsuorkester.

Orkestris on liikmeid 50 ringis. Proovid toimuvad Tartus ja alates 2005. aasta jaanuarist ka Tallinnas.

Salvestised
-----------

1. Popsid vol. 1 Veerekese peal/On The Edge (Forward Studio, 2003, CD)
2. Lambist, Puhkpilliorkester Popsid, 2007, CD
3. Uurik, Puhkpilliorkester Popsid, 2010, CD

Viited
------

1. ↑  Roos, Kristjan. Popsimine tõi Enno Tublile Tartu linna medali. Õhtuleht, 27. juuni 2013.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Popsid** |

* Orkestri Popsid koduleht
Juudi Geto Politsei Varssavi getos. Mai 1941
Varssavi geto Juudi Geto Politsei jalgrattarood
**Juudi Geto Politsei** (saksa keeles Jüdische Ghetto-Polizei; ametlikult **Juudi Korrakaitseteenistus**, saksa keeles Jüdischer Ordnungsdienst, poola keeles Żydowska Służba Porządkowa) oli Saksa okupatsiooni ajal Kesk- ja Ida-Euroopa maade juudi getodes Saksa võimude poolt moodustatud abipolitseiteenistus. Tegutses aastatel 1940–1944.

Ametlikult allus Juudi Geto Politsei kohalikule Judenratile, kuid faktiliselt allusid nad otseselt ka kohalikule politseivõimule ja SS-ile. Juudi Geto Politsei ülesandeks oli avaliku korra kaitse. Hilisemal perioodil pidi Juudi Geto Politsei aitama Saksa võime juutide deportreerimisel.

Juudi Geto Politsei isikkoosseisu maksimaalne suurus oli Varssavi getos 2000 meest, Lódzi getos 800, Lvivi getos 500, Kaunase getos 200 ja Krakówi getos 150. Juudi Geto Politseil mundrit ei olnud, nad kandsid erariideid. Neil olid vormimütsid ja ametitunnusega käesidemed.

Tulirelvi Juudi Geto Politseil ei olnud. Küll aga olid nad varustatud kumminuiadega.

Kui juudi getod likvideeriti, siis Juudi Geto Politsei saadeti laiali. Politseinikud kas saadeti koonduslaagritesse või lasti maha.

Viited
------

1. ↑
2. ↑  "Arhiivikoopia". Originaali arhiivikoopia seisuga 24. märts 2015. Vaadatud 24. augustil 2014.`{{netiviide}}`: CS1 hooldus: arhiivikoopia kasutusel pealkirjana (link)
3. ↑
4. ↑
Wannsee konverentsi toimumispaik
**Wannsee konverents** (saksa **Wannseekonferenz**) oli 20. jaanuaril 1942 Berliini äärelinnas Wannsees toimunud viieteistkümne Saksamaa riigi- ja parteiametniku kohtumine, mida juhatas SS-Obergruppenführer Reinhard Heydrich ja mille eesmärgiks oli juudiküsimuse lõplik lahendamine.

Kohtumisel esitles Heydrich plaani juutide ümberasustamiseks Ida-Euroopasse, kus juute oleks kasutatud tööjõuna tee-ehitusprojektides. Seejuures eeldas plaan, et antud protsessi käigus hukkub suur osa juute ning alles jäävad ainult vastupanuvõimelisemad. Samas ei mainita konverentsi protokollis kordagi plaani juutide otseseks tapmiseks, vaid räägitakse ainult evakueerimisest itta.

Konverentsil toodi välja, et Eesti on ainukese Euroopa maana juudivaba.

1965. aastal esitas Joseph Wulf ettepaneku rajada Wannsee konverentsi toimumispaika holokausti memoriaal ja muuseum. Plaan viidi viimaks ellu 1992. aastal.

Välislingid
-----------

* Wannsee konverentsi lühiülevaade - Deutsches Historisches Museum (saksa keeles)
* Wannsee konverentsi protokoll (Toomas Hiio tõlge saksa keelest)
Ben E. King (2007)
**Benjamin Earl King** (28. september 1938 Henderson, Põhja-Carolina – 30. aprill 2015 Hackensack, New Jersey) oli USA R&B ja soulilaulja.

Tema kuulsaim hittsingel oli "Stand by Me". See jõudis 1961. aastal USA singlite edetabelis esikohale. Laulu on kaverdanud paljud teised artistid.

1958. aastal liitus ta *doo-wop*-ansambliga Five Crowns. Hiljem samal aastal vallandas ansambli The Drifters mänedžer George Treadwell The Driftersi esialgsed liikmed ja vahetas need välja Five Crownsi omadega. Aastatel 1959–1960 oli King The Driftersi põhiline solist. Tema tuntumad Driftersiga esitatud laulud olid "There Goes My Baby", "Save the Last Dance for Me", "Dance with Me", "This Magic Moment", "I Count the Tears" ja "Lonely Winds".

1960. aastal lahkus King The Driftersist ja alustas soolokarjääri. Tema esimene soolohitt oli "Spanish Harlem" (1961). Samal aastal ilmus ka "Stand by Me", mis oli väga edukas.

1986. aastal oli tema laul "Stand by Me" filmi "Ole minuga" ("Stand by Me") tunnuslauluks. Tänu sellele sai see laul uuesti hitiks, jõudes USA-s esikümnesse. Sellega sai King esimeseks, kes on saavutanud edetabelis Billboard Hot 100 esikümne singli neljal aastakümnel (1959. aastal The Driftersi koosseisus singlitega "There Goes My Baby" ja "Dance with Me", 1960. aastatel singlitega "Spanish Harlem" ja "Stand by Me", 1975. aastal singliga "Supernatural Thing" ning 1986. aastal uuesti "Stany by Me'ga").

Viited
------

1. ↑  "Suri R&B legend Ben E. King, kes laulis kuulsaks hiti "Stand By Me"". Publik. 1. mai 2015
**Gabriel Kirillov** (vene keeles Гавриил Кириллович Кириллов; 15. veebruar 1891 Meremäe vald, Petserimaa – 2. mai 1973) oli Eesti fotograaf.

Ta õppis Pihkvas fotoateljees ja linna joonistuskoolis. Viimase lõpetanud, täiendas end Petrogradis keiserlike fotograafide, šveitslase Frederick Boassoni ja sakslase Fritz Eggleri juures ning lõpetas Petrogradi fototehnika instituudi fotokunstniku diplomiga.

Alates 1914. aastast pidas ta iseseisvat fotoateljeed Petrogradis, sai näitusel oma teoste eest kuldmedali. Aastail 1916–1918 töötas ta ühtlasi Vene põllutööministeeriumi põllutöö mehaanika osakonna laboratooriumis. Pärast Petrogradi fototehnika instituudi lõpetamist töötas ta edasi selle juures fototehnoloogia eriteaduste alal. Alates 1922. aastast oli ta endiste keiserlike teatrite teenistuses, ühtlasi iseseisva fotoateljee omanik Nevski prospektil kuni 1930. aastani.

1931. aastal naasis Gabriel Kirillov Eestisse, asutades Tallinnas oma fotoateljee ja pidas ühtlasi fotoplaatide ja fotopaberite tööstust "Aga". 1. augustil 1937 asutas ta Petseris oma fotoateljee "Kodumaa". 

Alates 1936. aastast käibele lastud Konstantin Pätsi näopildiga postmargid on valmistatud tema tehtud foto järgi.

"Pika tööpraktika kestel on G. Kirillov võitnud endale suure lugupidamise ja tunnustuse, mille mõjule pääsmiseks aitab suuresti kaasa ka ta vastutulelik iseloom, hääsüdamlik huumorimeel ja isiklik kunstimaitse, kuna ta töötab väsimatu innu ja suure vaimustusega, olles enda suhtes väga nõudlik." 

Ta on maetud Tailovo surnuaiale Petseri rajoonis.

Viited
------

1. ↑  Russkaja Estonia
2. ↑  Eesti majanduselu leksikon, Sõna, Pärnu 1939, lk. 94
Warangal (India)Warangal
Asukoht Indias
Warangali tehnoloogiainstituut
**Warangal** on linn Indias Telangana osariigis, Warangali ringkonna keskus.

Asukoht ja kliima
-----------------

Linn asub 148 kilomeetri kaugusel kirdes osariigi pealinnast Hyderābādist. Keskmine kõrgus on 302 meetrit merepinnast. Kliima on kuiv ja kuum. Suvine keskmine temperatuur on kuni 42 °C, talvel umbes 22–23 °C.

Majandus
--------

Valdav on põllumajandus. Kasvatatakse peamiselt riisi ja puuvilla. Tööstus on vähearenenud, leidub mitmeid väikeettevõtteid.

Rahvastik
---------

Elanike arv on 865 527 (2011). Keskmine kirjaoskuse tase on 84,16% (mehed 91,54%, naised 76,79%). 11% elanikkonnast on alla 6 aasta vana.

Transport
---------

Lähim rahvusvaheline lennujaam asub Hyderābādis. Raudteeühendus on paljude suuremate India linnadega. Samuti sõidavad bussid mitmetesse naaberlinnadesse. Hyderābādi ja Warangali vahel sõidavad bussid iga tunni aja tagant, sõiduaeg on 3,5 tundi.

Haridus
-------

Warangali peetakse heade tingimustega hariduskeskuseks. Seal asuvad riikliku tähtsusega tehnoloogiainstituut, meditsiinikolledž ja mitmed teised ülikoolid.
Unterinn in Ritten
Ritteni valla paiknemine Lõuna-Tiroolis
**Ritten** (itaalia: *Renon*) on vald *(comune)* Lõuna-Tiroolis Põhja-Itaalias.

2016. aasta 31. detsembri seisuga elas Rittenis 7847 inimest.

Territoorium
------------

111 km² suurune piirkond on nime saanud 1100–1400 m kõrguse Ritteni või Renoni kõrgplatoo järgi, millel asub enamus külasid. Platoo moodustab Sarntali Alpide mäeaheliku kaguotsa ning asub Eisacki ja Talferi jõe vahel keskmiselt 800 m neist kõrgemal. Ritten asub otse Bolzanost kirdes, viimane asub mõlema jõe kohtumiskohas.

Ritten külgneb järgmiste valdadega: Barbian, Bolzano, Kastelruth, Karneid, Völs, Jenesien, Sarntal ja Villanders.

Vallas on 17 *frazione*'t (alljaotused, tavaliselt külad ja asundused). Sinna hulka kuuluvad keskne küla Klobenstein (Collalbo), kus asub raekoda, samuti Atzwang (Campodazzo), Gissmann (Madonnina), Lengmoos (Longomoso), Lengstein (Longostagno), Mittelberg (Monte di Mezzo), Oberbozen (Soprabolzano), Oberinn (Auna di Sopra), Rotwand (Pietrarossa), Siffian (Siffiano), Signat (Signato), Sill (Castel Novale), Unterinn (Auna di Sotto), Wangen (Vanga) ja Wolfsgruben (Costalovara).

Neist ainult Atzwang ja Sill ei paikne platool, vaid vastavalt Eisacki ja Talferi jõe ääres.

Ajalugu
-------

Maapüramiidid Rittenis
Mäeahelikku on esmamainitud 871.–875. aastal kui Mons Ritanus. Juba 1200. aasta paiku rajati platoole mägivõõrastemaja. 1237. aastal ehitati Wangeni isandate poolt Ritteni territooriumi kivisele kannusele Runkelsteini loss.

Tirooli patrioodist kangelane Peter Mayr (1767–1810), kes osales mässus Tirooli okupeerivate Napoleoni vägede vastu, sündis Siffiani külas Rittenis.

17. sajandist on Ritten olnud populaarne suvituskoht Bolzano kodanikele, kuna õhk on platool märkimisväärselt jahedam. Rittenit ühendavad Bolzanoga provintsimaantee ja köistee Oberbozenist. See on pikim köistee maailmas ja sel on pikkust umbes 4 km ning selle läbimine võtab 12 minutit. See köistee asendas 1960. aastal 1907. aastal ehitatud ratasajamiga raudteed. Raudtee töötab siiani mäeküljel Maria Himmelfahrti ja Klobensteini vahel.

Vaatamisväärsused
-----------------

* Oberbozeni ja Lengsteini juures on mitu Maapüramiidide rühma.
* Klobensteinis on 1198 m kõrgusel väline tehisjäärada *Arena Ritten* või *Ritten Kunsteisbahn*, kus on peetud 2007. ja 2011. aasta Euroopa meistrivõistlused kiiruisutamises ning palju maailma karikavõistluste etappe.

Majandus
--------

Rittenis asub maiustustefirma Loacker.

Kogukond
--------

### Keeleline jaotus

2011. aasta rahvaloenduse järgi kõneles 95,20% rahvastikust esimese keelena saksa keelt, 4,55% itaalia keelt ja 0,25% ladiini keelt.

Välislingid
-----------

* Valla koduleht (saksa ja itaalia keeles)
**Hummuli raamatukogu** on Tõrva valla rahvaraamatukogu. Raamatukogu asub Hummuli alevikus.

Ajalugu
-------

17. veebruaril 1922 toimus Soe 4-klassilises algkoolis koosolek, mille käigus loodi kooliõpetaja Jaan Martini ja konstaabel Jaan Otsa initsiatiivil Hummuli raamatukogu selts "Edu". Alustuseks saadi riigilt 27 raamatut, kohalikud inimesed kinkisid raamatuid ning seltsi 10. aastapäevaks oli riigi, vallavalitsuse ja seltsi summade eest muretsetud juba üle 700 teose. 

1932. aastal loodi raamatukogu osakonnad Ala-Sarapuu talus ja Vana-Hummulis Laaspere talus. Selts tegutses edukalt ka Hummuli Alamõisas, kus aktiivsemad oli Juhan Napits ja Voldemar Laaman. 1932. aastal kuulusid seltsi juhatusse Salme Madisson, Elmar Tiivel, Elmar Laul, kooliõpetaja ja -juhataja Hugo Kõomägi. 

Kuna raamatukogu asus Soe koolimajas, olid raamatute väljaandjaiks enamasti õpetajad, näiteks Jaan Einer. Siis tekkis raamatukogutöös seisak. Ajaleht "Lõuna-Eesti" kirjutas 1938. aastal, et selts on varjusurmas. Juhatus astus samme, et raamatukogu üle anda Hummuli vallavalitsusele, kellelt selts oli senini toetust saanud. 

1944. aastal paigutati raamatukogu Hummuli Valla TSN Täitevkomitee hoonesse. Aastatel 1947–1948 juhatas raamatukogu Olga Brasova. Raamatukogu asus Hummuli koolimaja lähedal endises mõisavalitseja hoones. 

Aastatel 1975–1985 tegutses Hummuli raamatukogu juures raamatusõprade ühing, mis korraldas raamatuarutelusid ja teemaõhtuid. Raamatuühingusse kuulus 18 inimest.   

1997. aastal kolis raamatukogu ilusate ruumidega (100 m2) majja. Selles majas asuvad ka Hummuli vallavalitsus ja rahvamaja. Raamatukogus asub avalik internetipunkt. 

Raamatukogu kasutab raamatukoguprogrammi RIKS. Elektroonilisele laenutusele mindi üle 2010. aastal.

Juhatajad/laenutajad
--------------------

August Uuemaa

Jaan Einer

Helga Toomsaar 1944–1946

Olga Brasova 1947–1948

Ellen Narõsova 1948–1949

Virve Kokamägi 1950–1952

Helga Tammeväli 1952–1953

Hugo Rosin 1954–1955

Valve Sõrmus 1955–1956

Helgi Hendrikson 1956

Eevi Kurg 1957–1958

Helgi Mumm 1959–1960

Ruth Jallai 1960–1968

Elmar Orav alates 1968

Statistika
----------

Statistika 2014. aasta seisuga

Kogud: 12 334

Kasutajad: 313

Külastused: 3 877

Laenutused: 9 497

Töökohad: 1

Kirjandus
---------

* Valgamaa rahvaraamatukogud 1920–2010. Valga, 2010
* Valga Keskraamatukogu arhiiv. Valga rajooni/maakonna raamatukogude aastaaruanded 1956–2014

Välislingid
-----------

* Valga maakonna rahvaraamatukogud
**Telychi lade** on Siluri ladestu Llandoveryi ladestiku globaalne kronostratigraafiline üksus (lade). Sellele on nime andnud Pen-Ian-Telych`i farm Llandoverys. Lademele andis nime aastal 1971 piirkonnas töötanud L. R. M. Cocksi juhitud geoloogide grupp.

Lademe alumist piiri määratleb brahhiopoodide *Eocoelia intermedia* kadumine ja *Eocoelia icurtisi* ilmumine Wormwoodi kihistus Cefn-cerigi tee ääres asuvas mahajäetud kivimurrus, lademe ülempiiri märgib Hughley oja põhjakaldal graptoliitide *Cyrtograptus centrifugus* esinemistsooni algus Buildwase kihistus. Hilisemate uuringute põhjal on selgunud, et nende esinemise varaseim piir on määratletud ebatäpselt, pigem peaks lademe ülemist piiri märkima graptoliitide Cyrtograptus murchisoni ilmumine sealsamas.

Telychi lade lasub Aeroni lademel ja see lamab Sheinwoodi lademe all. Lademe vanus on 436...428.2 miljonit aastat. Eestis vastavad sellele Aruküla lade ja Jaani lademe alumine osa.

Telychi lademe moodustumise ajal algas Sheinwoodi lademe moodustamise ajal jätkunud Irevikeni väljasuremine. Selle käigus kadusid ligi pooled Irevikenis esinenud trilobiidid, hävis ka 80 % konodontide liikidest. Väljasuremislaine põhjused paiknesid tõenäoliselt sügavamates meredes, kuna enim kannatasid pelaagilised organismid nagu graptoliidid, konodondid ja trilobiidid, sellal kui rifielustikku see väljasuremislaine ei mõjutanud peaaegu üldse.

Viited
------

1. ↑  Stratigraafia terminoloogia
2. ↑  L. R. M. Cocks: *The Llandovery Series in the Llandovery area.* C. H. Holland ja M. G. Bassett (Hrsg.). *A global standard for the Silurian System.* National Museum of Wales, Geological Series 9: 36–50, Cardiff 1989
3. ↑  GSSP Table - Paleozoic Era
4. ↑  Munnecke, A.; Samtleben, C.; Bickert, T. (2003). "The Ireviken Event in the lower Silurian of Gotland, Sweden-relation to similar Palaeozoic and Proterozoic events". Palaeogeography, Palaeoclimatology, Palaeoecology. 195 (1): 99–124.
5. ↑  Jeppsson, L (1997). "The anatomy of the Mid-Early Silurian Ireviken Event and a scenario for P-S events". In Brett, C.E.; Baird, G.C. (eds.). Paleontological Events: Stratigraphic, Ecological, and Evolutionary Implications. New York: Columbia University Press. lk. 451–492.

Siluri globaalsed lademed ja Přidoli ajastik

Rhuddani  **·** 
Aeroni **·** 
Telychi **·** 
Sheinwoodi **·** 
Homeri **·** 
Gorsti **·** 
Ludfordi **·** 
Přidoli ajastik  

vanemad lademed  nooremad lademed
Inti Raymi tähistamine Sacsayhuamánis 2008. aastal
**Inti Raymi** (ketšua keeles "päikese pidu") oli inkade impeeriumis päikesejumala Inti auks peetud usupüha, millega tähistati inkade mõistes talvist pööripäeva (ehk aasta lühimat päeva) ning inkade uue aasta algust, mil päeva pikkus hakkas taas suurenema. Tänapäeval tähistavad Inti Raymit Peruu, Ecuadori ja Boliivia põliselanikud. Inti Raymit peetakse Peruus 24. juunil ja Ecuadoris 22. juunil. Ekvaatorist lõunas asuvatel aladel on siis talv. 

Inti tähendab ketšua keeles päikest ja päikesejumal oli inkade jaoks kõige austatum jumalus. Esimest korda tähistati Inti Raymit 1430. aasta paiku, kuid tõenäoliselt pühitseti talvist pööripäeva ka enne inkade impeeriumit. Inti Raymit peeti inkade riigi pealinna Cuzco peaväljakul. Pidustused kestsid kokku üheksa päeva ja hõlmasid värvirohkeid tantse, rongkäike ja loomade ohverdamist eesmärgiga avaldada tänu Maa jumalannale Pachamamale ning tagada saagiõnn järgnevaks aastaks. Viimane inkade keisri juuresolekul peetud Inti Raymi toimus 1535. aastal. Pärast 1572. aastat keelasid Hispaania kolonisaatorid ja katoliku preestrid inkade usutseremooniad ära. 

1944. aastal taaslavastati Cuzcos tseremoonia Faustino Espinoza Navarro eestvedamisel ja põliselanikest näitlejate kaasalöömisel. Sellest alates peetakse Inti Raymit iga aasta 24. juunil. Päikesefestival toimub algsest asukohast kahe kilomeetri kaugusel Sacsayhuamáni kindluse varemetes ning seda külastavad tuhanded pealtvaatajad, eeskätt turistid. 

Lisaks Cuszcole toimusid ja toimuvad tseremooniad ka mujal Andides. Tänapäeval on pidustused mitmel pool segunenud ka kristliku pühaku Ristija Johannese sünnipäeva tähistamisega.
Gabriel 2019. aastal Lille'is mängimas
**Gabriel dos Santos Magalhães** (tuntud lihtsalt kui **Gabriel**; sündinud 19. detsembril 1997 São Paulos) on Brasiilia jalgpallur, kes mängib kaitsjana Inglismaa Premier League'i klubis Arsenal.

Ta alustas klubikarjääri Brasiilia klubis Avaí, mille koosseisus debüteeris ta Brasiilia esiliigas 2016. aastal.

2017. aasta jaanuaris liitus ta Prantsusmaa kõrgliiga klubiga Lille, kellega sõlmis nelja ja poole aasta pikkuse lepingu. Hooajal 2017–18 mängis ta Lille'ist laenul Prantsusmaa klubis Troeys ja Horvaatia kõrgliiga klubis Zagrebi Dinamo. Hooajal 2018–19 naasis ta Lille'i ja lõi 10. veebruaril 2019 mängus Guingamp' vastu oma esimese värava Prantsusmaa kõrgliigas.

2020. aasta septembris liitus ta Arsenaliga. Inglismaa kõrgliiga hooaja 2020–21 kohe esimeses mängus 12. septembril 2020 lõi ta värava Fulhami vastu.

Viited
------

1. ↑  "Gabriel is a Gunner! | Defender joins Arsenal". www.arsenal.com. 1.9.2020. Vaadatud 18.9.2020
2. ↑  "Fulham 0-3 Arsenal: Gabriel & Willian impress on debut in Gunners win". BBC Sport. 12.9.2020. Vaadatud 18.9.2020

| * v
* r
Arsenal FC mängijad  –  Premier League |
| --- |
| 

* 1 Ramsdale
* 3 Tierney
* 4 White
* 5 Partey
* 6 Gabriel
* 7 Saka
* 8 Ødegaard
* 9 Jesus
* 10 Smith Rowe
* 11 Martinelli
* 12 Saliba
* 14 Nketiah
* 15 Kiwior
* 16 Holding
* 17 Cédric
* 18 Tomiyasu
* 19 Trossard
* 20 Jorginho
* 21 Vieira
* 24 Nelson
* 25 Elneny
* 30 Turner
* 31 Hein
* 34 Xhaka
* 35 Zintšenko
* Treener: Arteta

 |
Vesta novembris 2013 Kalasadamas
**Vesta** on NSV Liidu Projekt 485M3 Raduga (tõlkes vikerkaar; Projekt 485M teine seeria) klassi lähisõidu reisilaev. 

Laev kuulub reederile Kihnu Veeteed.

Kirjeldus
---------

Laeva üldpikkus on 25,3 m, laius 4,5 m ja süvis 1,37 m. Kogumahutavus on 67 brt. Peajõuseade on üks diiselmootor Volvo Penta D12MH500 367 kW. Laev võib pardale võtta kuni 47 reisijat. Meeskond on 3-liikmeline.

Ajalugu
-------

Laeva nimetamise mälestustahvel Vesta pardal
Laev ehitati Astrahani Laevaremonditehases Vene NFSV-s 1971. aastal ning oli selle seeria 4. laev. Esimene nimi oli Geroi Dessanta (Jevpatorias 1942. aastal toimunud Nõukogude meredessandi auks) ja kodusadam Jevpatoria. Algne mahutavus oli kuni 100 reisijat ja algne peamasin oli 174-kilovatine diiselmootor JaMZ-236М2.

1990. aastal omandas laeva OÜ Syd-West Pärnus. Laev jõudis Eestisse 1992. aastal ja lipuvahetus toimus 9. juunil 1992. 2000. aastal sai laeva omanikuks AS Kihnurand Kihnu saarel, 2005. aastal AS Kihnumadal. 

2010. aastal ehitati laev ümber Pärnus, mille käigus vahetati välja ka peamasin, ehitati ümber reisijatesalong jms.

Seejärel asus Vesta Leppneeme–Kelnase liinile. Aastast 2014 kuulub Vesta Kihnu Veeteedele ja sõidab Tallinna–Aegna liinil.

Vaata ka
--------

* Monica (laev)

Viited
------

1. 1 2  VESTA Merevikis (vaadatud 8. oktoobril 2020)
2. 1 2  Vesta lehel *Водный транспорт*. Vene keeles
3. ↑  Бюро корабельных инженеров. Vene keeles

Välislingid
-----------

|  |  |
| --- | --- |
|  | Pildid, videod ja helifailid Commonsis: **Vesta (laev)** |

* VESTA Merevikis
* Geroi Dessanta 1984. aastal
**Kehtna vald** oli vald Harju maakonnas aastail 1939–1950.

Vald moodustati 1939. aasta vallareformiga senise Kehtna valla maa-alast, välja arvatud Haakla küla, osa Lelle aleviku, Otimatsi nr. 7, Sinikse nr. 5, Lassi nr. 6, Pelgulinna nr. 7-a ja Valdeki nr. 5-a talude ning valla lahusosa – Terasoo nr. A-27 talu maa-alad; senise Ingliste valla Palu küla ja Mäetaguse asunduse maa-aladest.

Eesti valdade kaart. Musta kontuuriga vanad vallapiirid, punasega 1939. aastal moodustatud vallad
1939. aastal oli vallas 2068 elanikku, territooriumi suurus oli 14 831,78 ha.

Esimene vallavanem oli Eduard Saar.

1939. aastal kuulusid Kehtna valla koosseisu: Kehtna mõis, Nadalama, Käbi, Kalbu, Nurme ja Vastja Vene, Koogimäe, Linnaaluste külad, Keava alevik ja Keava asundus, Rõue, Hiie, Ööre, Selja, Palasi, Lalli, Ohekatku külad ja Ohekatku asundus, Palu küla ja Mäetaguse asundus.

21. augustil 1941 nimetas Kehtna Omakaitse ülem vallavanemaks Mats Tambergi.

Külanõukogude moodustamine ja valla likvideerimine
--------------------------------------------------

8. augustil 1945 moodustati Eesti NSV Ülemnõukogu Presiidiumi seadlusega vallas Kehtna külanõukogu ja Paluküla külanõukogu. 

26. septembril 1950 arvati vald Rapla rajooni koosseisu.

Viited
------

1. ↑  Väljavõte Vabariigi Presidendi otsusest nr. 87 – 7. oktoobrist 1938 (RT 1938, 87, 776)
2. ↑  588. Harju Maavanema otsus Harju maakonna vallavolikogude valimisringkondade arvu ja nende piiride kohta. Riigi Teataja, nr. 75, 9 september 1939
3. ↑  EESTI NSV TEATAJA, Nr. 35 26. oktoobril 1945, Art 543. Seadlus Harju maakonna valdades küla töörahva saadikute nõukogude moodustamise kohta.
Vesse raudteepeatus (trepp perroonile)
**Vesse raudteepeatus** on raudteepeatus Tallinnas Sõjamäe asumis.

Vesse raudteepeatus asub keset Ülemiste kaubajaama, 8,5 km kaugusel Balti jaamast ning seetõttu on perroon avatud ühepoolselt – Lasnamäe poole inimesed minna ei saa, sest seal on üle kuue haru raudteid, millel käib intensiivne töö. Küll saavad inimesed minna aga Sõjamäe teele, kust Lasnamäe poole minejad saavad istuda 65. liini bussile või kasutada jalakäijate silda. 

Rong sõidab Balti jaamast Vessele umbes 11 minutit. 
Jaamas on üks madal 30 m pikkune ooteplatvorm. Sisenemine ja väljumine toimub ainult läbi rongi C ala.

Päevas peatub Vessel umbes 30 reisirongi, nende seas ainult elektrirongid liinil Tallinn-Aegviidu. Piletihinnalt kuulub peatus I tsooni, mille piires liiklemine on tallinlasele tasuta, ja II tsooni.

Vesse raudteepeatusest Lasnamäe pool asuvad peatused on Lasnamäe Maksimarket ja Vesse miniRimi, Ülemiste pool aga Jeti Jäähall.

Ajalugu
-------

Vesse raudteepeatus rajati 1985. aastal sealsete tehaste töötajate jaoks.

Bussid
------

Peatuse juures asuvad bussipeatused Kesk-Sõjamäe ja Orto, kust sõidavad läbi bussid 15 (Viru Keskus-Sõjamäe), 7 (Seli-Sõjamäe), 65 (Lennujaam – Lasnamäe Centrum).

Vaata ka
--------

* Elektriraudtee AS

Viited
------

1. ↑
2. ↑  Eesti Muuseumide Veebivärav; muis.ee

Välislingid
-----------

 Vesse raudteepeatus – pildid, videod ja helifailid Wikimedia Commonsis
* Infot peatuse kohta; fotod (*vene keeles*)

|  |  |  |
| --- | --- | --- |
| **Eelnev peatus** |  **Raudteepeatus idasuunalistel reisirongiliinidel** | **Järgnev peatus** |
|  Ülemiste |  **Vesse** | Lagedi  |
**Ronald Antonio O'Sullivan** (ka **Ronnie O'Sullivan** ja **The Rocket** (inglise keeles "rakett"); sündinud 5. detsembril 1975) on elukutseline Inglise snuukrimängija, 2001. 2004. 2008. 2012. 2013. 2020 ja 2022. aasta maailmameister.

Elukutselise karjääri alustas ta 16-aastaselt ning oli 17-aastaselt ajaloo noorim maailmameistrivõistlustele kvalifitseerunud võistleja. Alates 2001. aastast on ta olnud sageli maailma edetabeli esikolmikus.

Ta mängib peaaegu võrdselt hästi nii parema kui ka vasaku käega ning teda on nimetatud tähelepanuväärseks loomulikuks talendiks.

O'Sullivan on karjääri jooksul võitnud vähemalt saja järjestikuse punktiga (nn sajanditega) üle 1000 freimi. Maksimumtulemuse (147 punkti) on ta saavutanud 15 korral, olles sellega esimene isik, kes on seda snuukri ajaloos saavutanud.

Briti tabloididele on rohkesti kõneainet andnud lisaks värvikale ja agressiivsele mängustiilile tema isiklik elu, väidetavad psüühikahäired ja sõltuvusprobleemid. Tal on kolm last, neist kaks praeguse elukaaslase Jo Langleyga.
**Keila-Joa Sanatoorne Internaatkool** oli internaatkool Harjumaal krooniliste somaatiliste haigustega lastele. Asutuses tegutses nii põhikool kui ka gümnaasium. 

2015. aastal liideti kool Tallinna Konstantin Pätsi vabaõhukooliga.

Ajalugu
-------

Keila-Joa Sanatoorsele Internaatkoolile pani 1964. aastal aluse doktor Ella Müllerbek. Kool loodi algselt südame-veresoonkonna- ja reumaatilisi haigusi põdevatele lastele. Koolihoone valmis 1976. aastal. 

Internaatkool avati 8-klassilise koolina. Alates 1979. aastast mindi üle keskhariduse andmisele. 

1979–1984 kandis kool nime **Keila-Joa Sanatoorne Metsakool**.

Asukoht
-------

Internaatkool asub Harjumaal Harku vallas Türisalu külas, Tallinna–Rannamõisa–Kloogaranna tee 25. kilomeetril. Koolist lääne poole jääb Keila-Joa alevik.

Kooli vilistlasi
----------------

* Tarmo Männard

Viited
------

1. ↑  Ajalugu. Keila-Joa Sanatoorne Internaatkool

Välislingid
-----------

* Kooli koduleht
* Keila-Joa Sanatoorse Internaatkooli põhimäärus.
* Arengukava 2009–2012. Türisalu 2009

### Artiklid

* Mati Jakson. Keila-Joa kool on lastele kodu eest. Eesti Päevaleht, 20. detsember 1995
* Jaan Väljaots. Surmalend – õnnetusjuhtum või enesetapp? Õhtuleht, 6. aprill 2000
* Õppimisvõimalustest Keila-Joa Sanatoorses Internaatkoolis. Õpetajate Leht, 27. aprill 2001
Rony (2020)
**Ronielson da Silva Barbosa** (tuntud lihtsalt kui **Rony**; sündinud 11. mail 1995 Magalhães Baratas) on Brasiilia jalgpallur, kes mängib ründajana Brasiilia kõrgliiga klubis Palmeiras.

2014. aastal mängis ta Brasiilia tugevuselt neljanda liiga klubis Remo. Seejärel liitus ta Cruzeiroga, kuid klubi põhimeeskonnas ei mänginud ta kordagi. 2016. aastal oli ta laenul Brasiilia esiliiga klubis Náutico, lüües liigas 11 väravat.

2017. aastal mängis Rony Jaapani kõrgliiga klubis Albirex Niigata, kus tema arvele jäi seitse väravat.

2018. aastal naasis Rony Brasiiliasse, liitudes kõrgliiga klubiga Athletico Paranaense. 2018. aastal võitis ta klubiga Copa Sudamericana ja 2019. aastal Brasiilia karikavõistlused.

2020. aasta veebruaris sõlmis ta nelja-aastase lepingu Palmeirasega. 2020. aasta hooajal võitis ta Palmeirasega São Paulo osariigi meistrivõistlused, Lõuna-Ameerika klubide sarja Copa Libertadorese ja Brasiilia karikavõistlused. 2020. aastal hooajal valiti Rony Lõuna-Ameerika klubijalgpalli sümboolsesse koosseisu.

Saavutused
----------

Athletico Paranaense
* Copa do Brasil: 2019
* Copa Sudamericana: 2018
* J.League Cup / Copa Sudamericana Championship: 2019

Palmeiras
* Copa do Brasil: 2020
* Campeonato Paulista: 2020
* Copa Libertadores: 2020

Viited
------

1. ↑  "Atacante Rony fecha com o Palmeiras". palmeiras.com.br. 21.2.2020. Vaadatud 18.8.2021
|  |  |
| --- | --- |
|  |  *See artikkel räägib külast ja vallast; suguvõsa ja dünastia kohta vaata artikleid Habsburgid ja Habsburgid-Lotringid; teiste tähenduste kohta vaata lehekülge Habsburg (täpsustus)* |

---

**Habsburg** on küla ja vald Šveitsis Aargau kantonis Bruggi ringkonnas. Habsburg asub Aare jõe orus. Aastal 2005 elas seal 399 inimest. Selle pindala on 2,23 km².

Habsburgis asub Habsburgi linnus, mis pärineb 11. sajandist ja oli Habsburgide dünastia põhiresidentsiks. Esialgu kandis linnus nime *Habichtsburg* või *Havichtsburg* (Hauka linnus), kuid alates 12. sajandi algusest hakkasid sealsed krahvid endid kutsuma Habsburgi krahvideks. See nimi kandus üle ka linnuse kõrvale 15. sajandil tekkinud külale.

Alates 13. sajandist oli Habsburgi krahvkond Habsburgide vasallide käes, 15. sajandil kaotati piirkond Šveitsile. Aastal 1798 läks ala koos kogu ülejäänud Šveitsiga Prantsusmaa ülemvõimu alla ning moodustati Helveetsia Vabariik. Alates 1804. aastast kuulub Habsburgi linnus (seega ka piirkond) Aargau kantonile.

Alates 1971. aastast on piirkonna elanikkond enam kui kahekordistunud, sest varem ehitamiseks suletud suur maatükk jagati siis väiksemateks kruntideks.

Habsburg

Viited
------

1. ↑  Ständige Wohnbevölkerung nach Staatsangehörigkeitskategorie Geschlecht und Gemeinde; Provisorische Jahresergebnisse; 2018, vaadatud 11.04.2019.
**Habsburgid-Lotringid** olid Habsburgide valitsejasoo haru, mille esindajad olid 1745–1806 Saksa-Rooma keisrid, 1804–1918 Austria keisrid, 1780–1918 Ungari ja Böömimaa kuningad ning 1737–1859 Toscana suurhertsogid. Sellest valitsejasoost pärinevad ka Parma hertsoginna 1814–1847 Maria Luisa ja Mehhiko keiser 1864–1867 Maximilian I.

Habsburgide-Lotringite dünastia sai Saksa-Rooma keisri troonile 1745, mil Lotringi hertsog François Stephane abiellus Saksa-Rooma keisrinna Maria Theresiaga.

### Habsburgide-Lotringite dünastiast Saksa-Rooma keisrid

Habsburgide-Lotringite dünastia alusepanija, Lorraine'i hertsog François Stephane ehk hilisem Saksa-Rooma keiser Franz I
Esimene Austria keiser Franz II
Keisrid olid ühtlasi ka Austria ertshertsogid ning Ungari ja Böömimaa valitsejad.

* 1745–1765 Franz I
* 1765–1790 Joseph II
* 1790–1792 Leopold II
* 1792–1806 Franz II

### Habsburgide-Lotringite dünastiast Austria keisrid (ühtlasi ka Ungari kuningad)

* 1804–1835 Franz I
* 1835–1848 Ferdinand I
* 1848–1916 Franz Joseph I, alates 1867 Austria-Ungari keiser
* 1916–1918 Karl

### Habsburgide-Lotringite dünastiast Toscana suurhertsogid

* 1737–1765 Francesco Stefano
* 1765–1790 Pietro Leopoldo
* 1790–1800 ja 1814–1824 Ferdinando III
* 1824–1849 ja 1849–1859 Leopoldo II
* 1859 Ferdinando IV

### Habsburgid-Lotringitest Modena hertsogid

* 1814–1831 ja 1831–1846 Francesco IV
* 1846–1848 ja 1849–1859 Francesco V

### Habsburgide-Lotringite soost Parma hertsoginna

* 1814–1847 Maria Luisa

### Habsburgide-Lotringite soost Mehhiko keiser

* 1864–1867 Maximiliano

### Habsburgide-Lotringite dünastia pead pärast Austria-Ungari kaotamist

* 1918–1922 Karl I
* 1922–2007 Otto von Habsburg
	+ 1922–1930 oli tegelik dünastia juht tema ema Zita
* 2007– Karl Habsburg-Lothringen

Vaata ka
--------

* Habsburgid